532 DE AUGMENTIS SOIENTIARUM 



dentis vix ultra Liguriam armis penetraverant, eodem tempore 

 Orientis provincias usque ad montem Taurum armis et imperio 

 complex! sunt. Etiam Carolus Octavus rex Gallise bellum 

 Britannicum (quod matrimonio l tandem compositum est) non 

 admodum facile expertus, expeditionem illam Neapolitanam 

 longinquam admiranda quadam facilitate et fcelicitate transegit. 

 Habent certe hoc bella longinqua, ut cum iis manus conseratur 

 qui militiae et armis invasoris minime sint assueti, quod in fini- 

 timis secus se habet. Etiam et apparatus in hujusmodi expe- 

 ditionibus solet esse diligentior et instruction et terror apud 

 hostes ex ipso ausu et fiducia major. Neque etiam fere possit 

 fieri in illis expeditionibus remotis, per hostes ad quos tarn longo 

 itinere pervenitur, diversio aliqua aut invasio reciproca, quae in 

 belligerandi ratione cum finitimis saepius adhibetur. Caput 

 autem rei est, quod in subjugandis finitimis occasionum delectus 

 in angusto versatur; at si quis longinquiora non detrectet, 

 poterit pro arbitrio suo eo transferre bellum ubi aut disciplina 

 militaris maxime est enervata, aut vires nationis plurimum at- 

 tritae et consumptae, aut dissidia civilia opportune oborta, aut 

 aliae hujusmodi commoditates se ostendant. Secundum est, ut 

 semper subsit causa belli justa et pia et honorifica et favorabilis. 

 Id enim alacritatem turn militibus turn populis impensas con- 

 ferentibus addit, et societates aperit et conciliat, et plurimas 

 denique commoditates habet. Inter causas autem belli, admo- 

 dum favorabilis est ea quae ducit ad debellandas tyrannides, sub 

 quibus populus succumbit et prosternitur sine animis et vigore, 

 tanquam sub Aspectum Medusa ; quod etiam Herculi divinita- 

 tem conciliavit. Romania certe magna religio fuit, strenue et 

 impigre accurrere ad socios tuendos, si quoquo modo oppressi 

 fuissent. Etiam bella ob vindictam justam fere semper fcelicia 

 fuerunt, sicut bellum adversus Brutum et Cassium ad vindican- 

 dam mortem Caesaris; Severi ad vindicandam mortem Perti- 

 nacis ; Junii Bruti ad vindicandam mortem Lucretiae. Denique 

 quicunque bello calamitates hominum et injurias aut levant 

 aut vindicant, sub Perseo militant. Tertium, ut in omni 

 bello suscipiendo vera sit astimatio virium; atque recte perpen- 

 datur utrum bellum sit tale quod confici et ad exitum perduci 

 possit, ne quis vastas et infmitas spes persequatur. Prudenter 

 enim Perseus inter Gorgonas (per quas bella representantur) 



1 In 1491 Charles the Eighth married Anne of Brittany, and thus put an end to 

 the war which Bacon here speaks of. 



